पाएं अपने शहर की ताज़ा ख़बरें और फ्री ई-पेपरडाउनलोड करें
बाइक नहीं दिलाने से नाराज पुत्र ने पिता की टांगी से हत्या कर दी। सूचना पर पुलिस ने शव को पोस्टमार्टम के लिए भेजकर आरोपी को गिरफ्तार कर जेल भेज दिया है। घटना लखनपुर थाना क्षेत्र के ग्राम केवरी में बुधवार को हुई। हत्या के संबंध में मृतक के बड़े पुत्र मनिंजर सिंह ने बताया कि उसके पिता भरथरी सिंह 65 वर्ष प्रतिदिन की तरह अपनी दुकान के सामने सुबह करीब 6 बजे झाड़ू लगा रहे थे।
इसी दौरान छोटा भाई अनिल सिंह पिता को बुलाकर घर ले गया। घर पहुंचने पर अनिल ने पिता की गर्दन पर टांगी से ताबड़तोड़ हमला कर दिया। जिससे पिता घायल होकर गिर गए। इसके बाद आरोपी ने पैर में भी ताबड़ तोड़ हमला कर दिया। जिससे भरथरी की मौके पर ही मौत हो गईं। पिता की हत्या करने के बाद आरोपी मौके से फरार नहीं हुआ बल्कि शव के पास बैठा रहा। परिजन को जब कुछ संदेह हुआ तो वह कमरे के अंदर पहुंचे।
जहां पर जमीन पर पिता की खून से लथपथ लाश पड़ी मिली और वहीं पर आरोपी अपने हाथ में टांगी लिए बैठा था। इसके बाद हत्या की सूचना परिजन ने पुलिस को दी। मौके पर पहुंची पुलिस से पूछताछ में आरोपी ने गुनाह कुबूल करते हुए बताया कि वह पिता से बाइक खरीदने काफी समय से बोल रहा था। लेकिन पिता हर बार मना कर दे रहे थे। इस बात से आक्रोशित होकर उसने पिता हत्या कर दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn